જોકે છેલ્લાં ત્રણ વર્ષની સરખામણી કરવામાં આવે તો વિક્રમ સંવત ર૦૭રમાં ફક્ત ૪૪ મુહૂર્ત હતાં, જે સંવત ર૦૭૩ની સરખામણીએ પાંચ દિવસ ઓછા હતા. આ વર્ષની લગ્નસરાની સિઝનની શરૂઆત ર૩ નવેમ્બરથી થશે, જે દર વર્ષ કરતાં મોડી શરૂ થશે. જ્યારે લગ્નની સિઝનનું સમાપન ર૩ જુલાઇએ થશે. આ વર્ષ દરમિયાન અધિક માસ આવશે. અધિક જેઠ માસના કારણે મે અને જૂન મહિનામાં લગ્નોની સંખ્યા ઘટશે. ૩૧ ઓક્ટોબરે દેવ ઊઠી અગિયારસની સાથે સામાન્ય રીતે લગ્નસરાની શરૂઆત થાય છે, પરંતુ આ વર્ષે ગુરુ અસ્તનો છે. તેથી ૭ નવેમ્બર સુધી લગ્નનું એક પણ મુહૂર્ત આવશે નહીં. ત્યાર પછી પહેલું મુહૂર્ત ર૩ નવેમ્બરે આવશે. ડિસેમ્બરમાં પરંપરાગત દિવસો છે, જેમાં ૧પ ડિસેમ્બરથી ધનારક શરૂ થશે, જેથી ૧૪ જાન્યુઆરી બાદ લગ્નો શરૂ થશે.